# José Luis Borau Moradell

José Luis Borau Moradell (Saragossa, 8 d'agost de 1929 - Madrid, 23 de novembre de 2012) va ser un director, productor, guionista, actor ocasional, editor literari i crític de cinema espanyol, membre de la Real Academia Española en el silló B des de 2008 i fins a la seva mort. Juntament amb Gutiérrez Aragón, Vicente Aranda i Jaime Camino forma part del moviment Nou cinema espanyol, entre els anys seixanta i setanta. Entre el 1994 i 1999 va ser president de l'Acadèmia de les Arts i les Ciències Cinematogràfiques d'Espanya. Va dirigir el Diccionario del Cine Español (1998) i va fundar l'editorial Ediciones El Imán, dedicada a llibres de cinema. Des de 2008 va ocupar el seient B de la Real Academia Española.

## Biografia

Va començar a estudiar Dret a Saragossa el 1949, després de treballar com a crític de cinema al diari Heraldo de Aragón, estudià des de 1957 a l'Escuela Oficial de Cinematografía a Madrid, realitzant com a treball final de carrera el curtmetratge En el Río el 1960.
Va formar part de la primera generació de l'Escuela Oficial de Cinematografía de Madrid i juntament amb cineastes com Vicente Aranda, Manuel Gutiérrez Aragón o Jaime Camino va participar durant els anys 60 i 70 en el moviment conegut com a Nou cinema espanyol.
Es va dedicar, en un principi, al subgènere de pel·lícules de l'Oest anomenat Spaghetti Western (Brandy, 1963) o al thriller (Crimen de doble filo, 1965), amb poc d'èxit comercial.
Va fundar la seva pròpia productora (1967) anomenada El Imán. Durant deu anys va filmar sobretot anuncis i va produir pel·lícules per a altres. A més va treballar com a professors de guions a l'Escuela Oficial de Cinematografía.
La seva pel·lícula sota el seu control va ser el thriller polític Hay que matar a B. (1974).
El seu èxit comercial més gran va ser l'any 1975 amb el drama Furtivos, on un dels protagonistes era Ovidi Montllor.
De 1994 a 1999 va ser president de l'Acadèmia de les Arts i les Ciències Cinematogràfiques d'Espanya, des d'on dirigí el Diccionario de Cine Español el 1998. El 1995 fundà la seva editorial, Ediciones El Imán, dedicada principalment a la cinematografia.

## Filmografia
### Cinema

| Any | Pel·lícula | Funcions | Funcions | Funcions | Funcions | Director |
| Any | Pel·lícula | Director | Guionista | Productor | Actor | Director |
| 2001 | El verano de Anna | | | 1 | | Jeanine Meerapfel |
| 2000 | Leo | 1 | 1 | 1 | | |
| 1997 | Niño nadie | 1 | 1 | 1 | | |
| 1996 | Ilona llega con la lluvia | | | | 1 | Sergio Cabrera |
| 1993 | Todos a la cárcel | | | | 1 | Luis García Berlanga |
| 1988 | Malaventura | | | | 1 | Manuel Gutiérrez Aragón |
| 1986 | Tata mía | 1 | 1 | 1 | | |
| 1984 | Río abajo (On the line) | 1 | 1 | 1 | | |
| 1981 | Cuentos para una escapada | | | | 1 | Diversos |
| 1979 | La Sabina | 1 | 1 | 1 | | |
| 1978 | Sonámbulos | | | | 1 | Manuel Gutiérrez Aragón |
| 1977 | In memoriam | | | 1 | | Enrique Brasó |
| 1977 | El monosabio | | 1 | 1 | | Ray Rivas |
| 1976 | Camada negra | | 1 | 1 | | Manuel Gutiérrez Aragón |
| 1975 | La adúltera | | | | 1 | Roberto Bodegas |
| 1975 | Furtivos | 1 | 1 | 1 | 1 | |
| 1973 | Hay que matar a B. | 1 | 1 | 1 | | |
| 1972 | Mi querida señorita | | 1 | 1 | 1 | Jaime de Armiñán |
| 1970 | Un, dos, tres, al escondite inglés | | | 1 | 1 | Iván Zulueta |
| 1965 | Crimen de doble filo | 1 | | | | |
| 1964 | Brandy | 1 | 1 | | | |

### Televisió

| Any | Sèrie | Funcions | Funcions | Funcions | Funcions | Director |
| Any | Sèrie | Director | Guionista | Productor | Actor | Director |
| 1992 | Celia | 1 | 1 | 1 | | |

## Obra literària

* Camisa de once varas, Premi Tigre Juan de Narrativa.
* Navidad, horrible navidad
* El amigo de invierno
* Cuentos de Culver City
* Palabra de cine

## Crítica cinematogràfica

* Diccionario de cine español
* La pintura en el cine, el cine en la pintura
* Cine, arte y artilugios en el cine español

## Guions publicats

* Leo

## Premis i nominacions
### Premis

* 2001. Goya a la millor direcció per Leo
* 2002. Premio Nacional de Cinematografía
* 2003. Premi Tigre Juan de narrativa
* 2009. Menció Especial Espiello
* 2009. Premio de las Letras Aragonesas
* Té dedicat un carrer amb el seu nom a Saragossa

### Nominacions

* 1987. Goya al millor guió original per Tata mía
* 2001. Goya al millor guió original per Leo

## Referències

* ↑ «Algo más que un director de cine», El País, 23 de noviembre de 2012.
* ↑ «Fallece José Luis Borau a los 83 años», ABC, 23 de novembre de 2012.
* ↑ «La Filmoteca ret homenatge al director José Luis Borau». web. Generalitat de Catalunya, 01-02-2013. [Consulta: febrer 2013].
* ↑ ara.cat

## Enllaços externs

* Jose Luis Borau, nuevo académico de la lengua. La Gaceta de los Negocios Arxivat 2021-04-14 a Wayback Machine.
* El cineasta José Luis Borau, Premio de las Letras Aragonesas 2009